Годишњи програм основних геолошких истраживања за 2020. годину ("Службени гласник РС" бр. 35/20)

Правилником о утврђивању годишњег програма основних геолошких истраживања за 2020. годину ( "Службени гласник РС" бр. 35/20) као основни задаци су утврђени:

1. Oсновна геолошка истраживања за израду геолошких карата;
2. Oсновна истраживања геолошких ресурса у области хидрогеолошких, инжењерскогеолошких истраживања, истраживања металичних, неметаличних и енергетских минералних ресурса;
3. Израду пројеката и студија из области геодиверзитета и геоекологије;
4. Остале стручне активности – унос података добијених геолошким истраживањима у форму Геолошког информационог система Србије.

**I Основна геолошка истраживања за израду геолошких карата општег типа и пратећих тумача**

Циљ израде ГК Србије је проучавање и решавање геолошке грађе творевина заступљених на територији Републике Србије и њен приказ у графичком (Геолошка карта) и текстуалном облику (Тумач).

1. Геолошка карта Србије размере 1:50.000

Израда Геолошке карте Србије размере 1:50.000, општег типа представља основну подлогу за даљу надградњу, било да се ради о изради специјалних геолошких карата или свих других истраживања која захтевају више података и детаља него што је приказано Основном геолошком картом размере 1:100 000.

У 2020. години настављена су геолошка истраживања на изради ГК Србије на четири листа, а започета су истраживања на седам нових листова, и то:

* лист Вишеград 2, прва година истраживања;
* лист Сјеница 3, прва година истраживања;
* лист Лапово 3, прва година истраживања;
* лист Бор 1, прва година истраживања;
* лист Лапово 4, прва година истраживања;
* лист Пирот 1 и 2, прва година истраживања;
* лист Крушевац 3, прва година истраживања;
* лист Оршава 3 и 4, четврта година истраживања;
* лист Бијељина 3 и 4, четврта година истраживања;
* лист Бијељина 1 и 2, друга година истраживања и
* лист Зворник 3 и 4, трећа година истраживања.
1. Синтеза геолошких формација на завршеним листовима Геолошке карте Србије размере 1:50.000

Основни задатак реализације овог пројекта је припрема геолошких карата и тумача за штампу.

**II Основна истраживања геолошких ресурса у области хидрогеолошких, инжењерскогеолошких истраживања, истраживања металичних, неметаличних и енергетских минералних ресурса**

1. Хидрогеолошка истраживања

Извођење хидрогеолошких истраживања има за циљ израду Основне хидрогеолошке карте Републике Србије размере 1:100.000, утврђивање стања, потенцијала и могућности коришћења ресурса подземних вода и геотермалне топлоте на територији Републике Србије.

* 1. Израда Основне хидрогеолошке карте размере 1:100.000

У 2020. години настављена су истраживања на 4 листа и почетак истраживања за једном листу, и то:

* лист Нови Сад, V година истраживања;
* лист Куршумлија, IV година истраживања;
* лист Лесковац, III година истраживања;
* лист Чачак, II година истраживања и
* лист Бор, почетак истраживања.
	1. Студијска истраживања

Годишњим програмом основних геолошких истраживања за 2020. годину извршена су следећа студијска истраживања:

* Хидротермална потенцијалност магматогених комплекса јужне и источне Србије, трећа година истраживања;
* Ажурирање података ГеолИСС-а у циљу формирања Хидрогеолошког катастра Републике Србије;
* Студија утицаја климатских промена на подземне воде на подручју Посавине у Републици Србији и
* Прикупљање, ажурирање и надоградња базе података о геотермалним ресурсима Републике Србије.
1. Инжењерскогеолошка истраживања

Инжењерскогеолошка истраживања се изводе у циљу израде инжењерско-геолошких карата, утврђивања стања, својстава и карактеристика стена и тла, утврђивања геотехничких особина тла за потребе планирања намене простора и погодности терена за изградњу, као и истраживања ради заштите животне средине.

* 1. Израда основне инжењерскогеолошке карте Републике Србије размере 1:100.000

Годишњим програмом основних геолошких истраживања за 2020. годину настављена су истраживања на шест листова и то:

* лист Алексинац, наставак истраживања;
* лист Зворник, наставак истраживања;
* лист Бољевац, наставак истраживања;
* лист Врњци, наставак истраживања;
* лист Ивањица, наставак истраживања и
* Лист Ваљево, наставак истраживања.

Основна инжењерско-геолошка карта Републике Србије 1:100.000 (ОИГК) ради се у циљу добијања подлоге за сагледавање свеукупних инжењерскогеолошких услова, утврђивања стања, својстава и карактеристика стена и тла, утврђивања геотехничких особина тла за потребе планирања намене простора и погодности терена за изградњу, за потребе даље израде наменских карата при просторном планирању и других видова планирања коришћења простора, за потребе пројектовања детаљних инжењерскогеолошких истраживања у оквиру планско - пројектне документације као и истраживања ради заштите животне средине. Резултат ових истраживања је и дефинисање инжењерскогеолошког хазарда и ризика.

* 1. Катастар клизишта и нестабилних падина на територији Републике Србије

Циљ овог пројекта је евиденција клизишта и нестабилних падина; процена услова и могућности активирања процеса клизања и дефинисање геометрије клизишта; процена могуће штете коју би проузроковало активирање процеса клизања; израда геолошких карата хазарда и ризика; утврђивање приоритета за детаљна геолошка истраживања, пројектовање и предузимање превентивних или санационих мера; предлагање увођења превентивних мера које би опасност од активирања процеса клизања свела на најмању меру; проширење информационог система и базе података о клизиштима у Републици Србији; израда пројекта осматрања (мониторинга) и контроле процеса клизања.

1. Истраживање минералних сировина

У 2020.години наставаљена су геолошка истраживања металичних, неметаличних и енергетских минералних сировина која имају за циљ утврђивање стања, изналажење нових минералних сировина, општа металогенетска изучавања терена Србије уз геолошко- еономску процену ресурса и резерви минералних сировина Србије.

3.1. Општи пројекти

Годишњим програмом основних геолошких истраживања за 2020. годину извршена су истраживања на следећим општим пројектима:

* Израда металогенетске карте размере 1:50.000 на којој се планира наставак геолошких истраживања на три листа, као и почетак истраживања на четири нова листа и то:
* Лист Пријепоље 2, VI година истраживања;
* Лист Жагубица 2, IV година истраживања;
* Лист Лапово 2, II година истраживања;
* Лист Вишеград 4, I година истраживања;
* Лист Пљевља 2, I година истраживања;
* Лист Зворник 1, I година истраживања и
* Лист Зворник 2, I година истраживања.
* Геолошке карактеристике и потенцијалност општине Медвеђа; (2019-2020)
* Геолошке карактеристике и потенцијалност општине Косјерић; (2019-2020)
* Геолошке карактеристике и потенцијалност општине Прокупље; (2020-2021)
* Геофизичка испитивања у оквиру праћења геолошких формација по дубини; (2019-2022)
* Студија уран Србије. (2017-2020)

3.2. Истраживања металичних минералних сировина

Годишњим програмом основних геолошких истраживања за 2020. годину извршена су истраживања на следећим пројектима истраживања металичних минералних сировина и то:

* Провера аеромагнетских, гравиметријских и гамаспектрометријских аномалија на подручју Републике Србије; (2014-2024);
* Основна металогенетска истраживања ултрамафита Србије (платинске групе елемената Аu, Fe); (2014-2020);
* Геолошко металогенетска изучавања подручја дуж нових путних праваца- коридора у Републици Србији;
* Геолошка истраживања Cr и пратећих метала на територији Републике Србије; (2015-2021).

3.3. Истраживања неметаличних минералних сировина

Годишњим програмом основних геолошких истраживања за 2020. годину извршени су радови на следећим пројектима истраживања неметаличних минералних сировина и то:

* Минерагентске карактеристике и потенцијалност неогених басена Србије; (2016-2022);
* Истраживање глауконита и оцена потенцијалности у маринским седиментима Србије; (2016-2020).

3.4. Истраживања енергетских минералних сировина

Годишњим програмом основних геолошких истраживања за 2020. годину настављена су истраживања на пројекту Геолошко-економске карте чврстих енергетских сировина Републике Србије (угаљ и уљни шкриљци). (2015-2022).

**III ИЗРАДА ПРОЈЕКАТА И СТУДИЈА ИЗ ОБЛАСТИ ГЕОДИВЕРЗИТЕТА И ГЕОЕКОЛОГИЈЕ**

У 2020. години извршени су радови на изради пројеката и анекса пројекта за пројекте који су планирани Годишњим програмом основних геолошких истраживања за 2020. годину:

* Геохемијска карта Републике Србије 1:500 000;
* Геонаслеђе и геодиверзитет Србије;
* Геолошко-еколошка истраживања флувијалних наноса притока Велике Мораве на територији Републике Србије у циљу заштите животне средине.

**IV ОСТАЛЕ СТРУЧНЕ АКТИВНОСТИ**

1. Унос постојећих података Основних геолошких истраживања у форму ГеолИСС
2. Студија: примена метода даљининске детекције и геоморфолошке анализе у истраживању 2. минералних сировина, хидрогеологији и инжењерској геологији у сливним подручјима Србије.